PALVEKOOL
18. Paast ja palve on tõhusad relvad
Tänases Palvekoolis räägime palveteenistuse
tõhusaimatest relvadest, paastust ja palvest.
Alustame nagu alati Jumala nimest.
Tänane nimi on Jehoova Sebaot, väehulkade Jumal.
1. Saamueli 17:45 räägib väehulkade Jumalast.
Paljud meie õpitud nimedest on Piiblis 3-5 kohas,
kuid see nimi, väehulkade Jumal, Jehoova Sebaot,
on Piiblis 24-25 eri kohas.
Ta tõuseb ebaõigluse vastu ja sõdib selle vastu, mis väär.
Tema on see, kes sõdib.
Jehoova Sebaot, väehulkade või armeede Jumal,
viitab sellele, et Jumalal on võim, mida näidata.
Taavet ütles vilistile: "Sina tuled mu juurde
mõõga, piigi ja odaga, aga mina tulen su juurde vägede Issanda,
Iisraeli väehulkade Jumala nimel, keda sa oled teotanud."
See on 1. Saamueli 17:45.
Jehoova Sebaot, kõigi vägede Jumal, Iisraeli Jumal.
"Jumala sõjavankreid oli musttuhandeid
ja tuhat korda tuhandeid, kui Issand tuli Siinailt pühamusse."
Jumala sõjavankreid on loendamatuid tuhandeid,
kui vägede Issand tuleb meie kutse peale kohale.
2. Kuningate 2:11-14: "Ja kui nad nõnda ühtejärge läksid
ja rääkisid, vaata, siis sündis, et tulised vankrid
ja tulised hobused lahutasid nad teineteisest
ja Eelija läks tuulepöörises taevasse.
Kui Eliisa seda nägi, siis ta hüüdis: "Mu isa, mu isa!
Iisraeli sõjavankrid ja tema ratsanikud!"
Seejärel ei näinud ta teda enam.
Siis ta haaras kinni oma riideist ja käristas need lõhki kaheks tükiks.
Ta tõstis siis üles Eelija kuue, mis tollel oli seljast maha langenud,
ja läks tagasi ning peatus Jordani kaldal.
Siis ta võttis Eelija mahalangenud kuue ja lõi vett ning ütles:
"Kus on Issand, Eelija Jumal?"
Kui ta oli vett löönud,
siis lahknes see siia- ja sinnapoole ja Eliisa läks üle."
Issand Sebaot tahab end sulle täna ilmutada.
Aamen.
Palve ja paast avab kõik uksed.
Paastu ajal palvetades on süda häälestatud Püha Vaimu kuulamisele.
Muutud tundlikumaks.
Kui varem oli palve eri põhjustel häiritud,
siis paastudes rahuneb terve keha maha.
Esimestel päevadel sõdib keha ehk vastu ja nõuab toitu,
kuid siis rahuneb keha maha
ning hakkad nägema ja kuulma Jumalat palju selgemalt.
Paastus ja palves saab väga palju asju korda saata.
Praegu pöörduvad väga paljud kogudused ja juhid paastu juurde
ning näevad Jumala riiki tulemas väga imelisel viisil.
2. Kuningate 6:17 palvetab Eliisa:
"Issand, tee ometi ta silmad lahti, et ta näeks!"
Ja Issand tegi poisi silmad lahti ning too nägi, ja vaata,
mägi oli täis tuliseid hobuseid ja vankreid ümber Eliisa."
Ellisa palus, et Issand avaks teenri silmad
ja ta näeks nähtamatut kaitseinglite leeri nende ümber.
Sama öeldakse ka Psalmis 34:8.
Paast ja palve avab me silmad.
Räägime paastust ja palvest.
Jeesus paastus ja Nehemja paastus
ning nad nägid paastu läbi Jumala riiki tulemas imedega.
Soovin, et sa avastaksid, mida annab palve ühendamine paastuga.
Palve maailmas avanevad sulle uued jumalikud suunad,
kui hakkad Teda sel viisil otsima.
Vaatame palve ja paastu tähtsust.
Jeesus ütleb Matteuse 6:16:
"Kui te aga paastute", mitte "juhul kui te paastute".
Jeesus ütleb seal: "Kui te palvetate",
"kui te annate" ja "kui te paastute".
See tähendab, et jüngrid paastuvad
ning see on kristliku elu loomulik osa.
Palve ja paastu sümbol ja eesmärk.
Annan teile 7 julgustavat punkti
ning kirjakohad, mida me ei hakka avama.
Kirjuta need üles, et neid hiljem uurida.
Mida teeb paast ja palve?
1. See intensiivistab ja tugevdab palvet,
eriti raskete teemade puhul.
Ester 4:16-17 kuulutavad
Ester ja Mordokai tagakiusu ajal välja püha paastu.
Ka meie maid raputatakse igast küljest.
Usulisi vaateid surutakse maha ning Jeesust ja Jumala sõna
tahetakse Põhjamaadest täiesti välja tõrjuda.
Ester kasutas palvet ja paastu ning nägi suuri muutusi.
Haaman kutsuti peolauda, kus Ester pidi midagi avalikustama,
kuid siis kuulutati välja järgmine pidu, kus ta rääkis oma hädast,
kuid enne seda ta paastus.
2. See on tugev relv vaimses sõjas
kuradi ja kurjade vaimsete jõudude vastu.
Taanieli 10:2-3,13.
Taaniel võttis ette pikema paastu, 21 päeva
ja kohe esimesel päeval võeti ta häält kuulda, ütles ingel.
"Jumal kuulis sind juba esimesel paastupäeval,
aga mind takistati, kuid nüüd ma olen läbi murdnud."
Nii et pea vastu, kui otsid Teda palves.
3. See vabastab usu ja paneb selle kasvama.
Paast ja palve on usu kasvuhoone.
Usu vaim ja usu elu saavad paastu ajal vabalt voolata.
Loe Markuse 9:28-29 ja Matteuse 17:19-20.
4. See rajab teed Vaimu väljavalamisele ja ärkamisele.
Joeli 2:16 räägib noortest ja vanadest
ning vast-abiellunutest, kes paastuvad.
Noored lapsed ja preestrid,
kõik nutavad ja otsivad Jumalat paastus ja palves, et näha muutust.
5. See avab meid Jumala häälele
ning Püha Vaimu juhistele, tunnetusele ja nägemustele.
Loe, kuidas Paulus ja Barnabas
eraldati paastu ja palve ajal misjonitööle.
Nehemja 1:4, 2:12 ja Apostlite teod 13:2.
Kui otsid Teda, tulevad nägemused ning Püha Vaimu sõnumid.
Mul on olnud palju juhuseid, kus Jumal on asju näidanud.
Näiteks ühe paastu ajal nägin äkki ühe klassikaaslase nägu,
keda ma polnud 15 aastat näinud.
Nägin, et ta ei tunne ennast hästi.
Jumal näitas, et peaksin temaga 15 aasta järel ühendust võtma.
Helistasin ja rääkisin talle nähtust
ja ta ütles, et kõik oligi täpselt nii nagu kirjeldasin.
Ta polnud usklik, kuid see vapustas teda.
Palvetasin tema eest telefoni teel.
Julgustan sind astuma sammu, et Teda otsida.
6. See aitab vastu võtta vaimset varustust ülesande täitmiseks.
Nii valmistus ka Jeesus oma avalikuks teenistuseks.
Luuka 4:1-2 räägib, kuidas Jeesus läks kõrbe,
et paastuda ja ta kuulutas kuradile: "Kirjutatud on!"
Ta tsiteeris Sõna ja tuli tagasi Vaimu väes.
Kõik said terveks, vabaks ja Jumala riik tuli Tema kaudu esile.
7. See muudab meid ja täidab Jumala auhiilgusega.
Näiteks võib tuua Moosese Siinai mäel.
2. Moosese 34:28-35.
Ta oli 40 ööpäeva söömata ja joomata
ning kirjutas üles Jumala lepingu 10 käsku.
Ta pidi rahvaga kohtudes oma näo kinni katma,
et see ei oleks liiga ere ega kiirgaks auhiilgusest.
Lõpetuseks räägin Jesaja 58 õigest ja valest paastumisest.
Loe seda ja võta eeskujuks kõik see hea, mis seal kirjas.
Oleme kohe tagasi.
Tänane nimi on Jehoova Sebaot.
Sõjavägede Jumal.
Jumal tahab sõdida kogu ebaõigluse vastu sinu rahva seas.
Õpi tundma Teda ja Ta nime.
Tõuse üles paastus ja palves.
Paast ja palve on nagu tarkusehamba väljatõmbamine,
mis muidu välja ei tule.
Paast ja palve tõmbab juured välja.
Jesaja 58:6-9 räägib tõelisest paastust:
"Eks see ole murda oma leiba näljasele
ja viia oma kotta viletsad kodutud, kui sa näed alastiolijat ja riietad teda
ega hoidu oma ligimesest?
Siis ilmub su valgus otsekui koit ja su paranemine edeneb jõudsasti.
Sinu õigus käib su ees, Issanda auhiilgus järgneb sulle.
Siis sa hüüad ja Issand vastab,
kisendad appi ja tema ütleb: "Vaata, siin ma olen!""
Jumal tahab juhtida ja kohata sind kõrbes.
Ta tahab tulla rutuga ja anda sulle kõigeks jõudu.
Loe Jesaja 58 hüvesid, mida toob paast endaga kaasa.
Proovi tõelist paastu, võta 2-3 veepäeva ja otsi Jumalat.
Jumal õnnistab sind ja oled pärast rõõmsam kui iial varem.
Kristliku meedia arendamine nõuab vahendeid.
Imetlen Taevas TV7 stuudiote
ning personali tööd ja pühendunud südameid.
Nagu Siewert Öholm kunagi rääkis, kui vaimustuses ta oli,
kui nägi nende tehnikat ja kõrget professionaalsust.
Kutsun sind üles aitama ja annetama selle töö heaks.
Tee seda juba täna.
Külva oma seeme välja et see võiks sel lõpuajal vilja kanda.
Jumal õnnistagu sind ja su andi.
Tõlge: Riina Aasa